Paežerėlių ežeras
54°36′40″ š. pl. 24°51′43″ r. ilg.﻿ / ﻿54.61111°š. pl. 24.86194°r. ilg.﻿ / 54.61111; 24.86194 Paežerėlių ežeras – ežeras Lietuvoje, Trakų rajone, 5 km į pietvakarius nuo Trakų. Ežero ilgis iš vakarų į rytus – 0,35 km, plotis – iki 0,19 km. Altitudė 151,7 m. Ežero dugne susikaupęs storas (iki 8 m) sapropelio sluoksnis. Šiaurinis ir pietinis krantai aukštoki, vakarinis ir rytinis – žemi ir pelkėti. Pelkėtos pakrantės apaugusios medžiais ir krūmais, kitose pakrantėse plyti pievos ir dirbami laukai. Rytuose išteka upelis link čia pat tekančios Margio upės (Strėvos baseinas). Šalia įsikūręs Paežerėlių kaimas. 2015 m. atlikti tyrimai parodė mažą žuvų biomasę ežere.